Velg hvem som skal arve din Facebook-konto
ARTIKKELEN ER OVER FIRE ÅR GAMMEL Det betyr at du selv skal kunne håndplukke en navngitt person som skal få tillatelse til å administrere Facebook-kontoen din etter at du ikke selv er i stand til det lenger. Det sosiale nettverket lanserte nyheten torsdag, en funksjon som kalles legacy contact, eller minnekontoforvalter på norsk. Den vil etter hvert dukke opp i sikkerhetsinnstillingene dine, skriver den britisk-amerikansk internettbasert nyhetssiden Mashable. Funksjonen gir deg mulighet til å velge en Facebook-venn som får mulighet til å kontrollere enkelte deler av siden din, som profilbilde eller forsidebilde. Vennen skal kunne håndtere venneforespørsler, og den får tilgang på bildene dine, hvis du gir tillatelse til det. Den får ikke tilgang på innboksen eller meldinger, og har ingen mulighet til å endre innstillingene. Hva synes du om dette?Diskuter i kommentarfeltet nedenfor Alternativt kan du på forhånd velge at kontoen din slettes når du dør. Les også:Fem ting du aldri bør dele på Facebook Minnesiden vil bli merket slik at det fremstår tydelig at siden er til minne om noen som ikke lever blant oss lenger, ved å skrive «til minne om» over navnet.– Etterlatte familiemedlemmer har fortalt at de ønsker å formidle opplysninger om gravferder og minneseremonier til den avdødes vennekrets. Det var derfor denne ideen oppsto. – Folk tenker vanligvis ikke på dette før det oppstår et tap, legger hun til. Arvekontakt-innstillingen er tilgjengelig i USA nå, og vil etter hvert spres til andre land. Tidspunkt for når den dukker opp i innstillingene på den norske versjonen er foreløpig ikke festet. Fra før finnes Facebook-applikasjonen «If I die», som lar deg forhåndsproduserte meldinger som publiseres etter livets slutt. Det skjer etter at tre av dine kontakter, som du på forhånd plukker ut, bekrefter at du er død.– Når alle de tre personene bekrefter dødsfallet, vil den forhåndsinnspilte videoen eller meldingen bli publisert på den avdødes Facebook-profil, sier utviklerne, ifølge teknofil.no. Du kan spille inn din egen video, eller skrive en melding. Og appen åpner også for at du skal kunne forhåndsproduserte regelmessig publisering, som sikrer deg et langt liv på nettstedet. En kreftpasient skal ha spilt inn en lang rekke videoer som skal publiseres til datteren påbursdagen hennes hvert år frem til hun blir myndig, ifølge den to år gamle Teknofil-artikkelen.
Facebook gir deg muligheten til å opprette et testament som avgjør hva som skjer med kontoen din når du dør. avgjør hva som skjer med kontoen din når du dør.